Á morgun , skírdag kl. 10 verða crossbrautirnar á Bolaöldum opnaðar . Búið er að setja efni í Byrjandabrautina , en það á eftir að gera hóla í hana . 65 - 85 brautin skemmdist mikið í vatnavöxtunum á föstudaginn var og fóru tveir pallar í ána sem myndaðist um helgina . Þessi braut verður löguð og hefluð í dag nema að ekki verða pallarnir lagaðir fyrr en öruggt er að vatnsvandamál eru úr sögunni . Stóra brautin er öll komin undan vatni og verður farið með jarðýtu á hana í dag . Þegar stíflan brast og allt vatnið fór í brautina kom grjótskriða í brautina og fór hún líka í sundur á einum stað , en þetta verður lagað ásamt fleiru . Varðandi fjölskylduskemmtidaginn þá er meiningin að eiga góðan dag upp frá og verður húsið opið frá kl. 10 til kl 16 . Fólki er bent á að hafa með sér eitthvað til að drekka , en Arnar bakari á Suðurlandsbraut 4 ætlar að bjóða upp á meðlæti . Til stendur að fjórhjólaleigan verði með stutta fjórhjólatúra fyrir stóra sem smáa á vægu verði , en ég á eftir að heyra frá þeim endanlega með verð og lengd túra . Fyrir endurofólk þá er frekar slæmt útlit , en þó er hægt að keyra á nokkrum stöðum s.s. veginn bak við Litlu Kaffistofuna og fl . Allir enduroslóðar eru enn eitt drullusvað , en hins vegar er veðurspáin þannig að ef hún rætist þá verður hægt að reyna við harðfennisbrekkur fyrir hádegi á morgun , en töluverður snjór er inni í Jósepsdal .